ใครที่ชื่นชอบอาหารใต้ โดยเฉพาะอาหารท้องถิ่นของนครศรีธรรมราช ต้องไม่พลาดร้านนี้ ครัวนายหนัง ที่ขึ้นชื่อเรื่องของรสชาติอาหารถูกปาก และหนังตะลุงที่มีให้ชมกันทุกคืน
-เมนูวันนี้-
แกงส้มปลากดลูกเขาคัน (250 บาท) ปลากดตัวเขื่อง แกงกับลูกเขาคัน เป็นผักพื้นบ้านลูกเล็กๆ คล้ายมะเขือพวง แต่มีรสเปรี้ยว แกงแล้วรสชาติได้ใจแน่นอน
ปลาจี่น้ำส้มจาก (120 บาท) ปลาสลิดจี่ไฟแล้วเอาไปทอด กินคู่กับน้ำส้มจากรสเปรี้ยว แต่แพงเอาเรื่องเหมือนกันเพราะปลาตัวเล็กมาก แถมเหนียวอีกต่างหาก
ไข่เจียวไข่มดแดง (120 บาท) ไข่มดแดงเอามาเจียวกับไข่ กินกับแกงส้มเข้ากันดีทีเดียว แต่ใครที่ไม่เคยกินอาจจะรู้สึกแปลกๆ บ้าง แนะนำให้ลองครับ